Legal Document

Category: 568

Text:
25. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.100.85/144701 π.έ.  της 17 Ιαν./7 Φεβρ.1978 (ΦΕΚ Β' 91)  Περί εκτελέσεως έργων και ενεργείας προμηθειών Πανεπιστημίου Θράκης, που χρηματοδοτούνται από τον τακτικό προϋπολογισμό. Έχοντας υπόψη: α)Τις διατάξεις των παραγρ. 1 και 2 του άρθρου 1 του Ν.Δ. 463/1960 (ΦΕΚ 57/Α' ) «περί οργανώσεως των τεχνικών Υπηρεσιών των Ανωτάτων Εκπαιδευτικών Ιδρυμάτων». β)Τις διατάξεις της παραγρ. 3 του άρθρου 13 του Ν. 641/1977 (ΦΕΚ 200/Α ) «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης, εκτελέσεως έργων εις τα Α.Ε.Ι. και άλλων τινών διατάξεων». 3.Το 1319/7.12.1977 έγγραφο του Δημοκριτείου Πανεπιστημίου Θράκης και δ)Τη Φ.900.3/15/146487/1977 (ΦΕΚ 1293/Β' ) απόφαση «περί μεταβιβάσεως αρμοδιοτήτων του Υπουργού Παιδείας στους Υφυπουργούς», αποφασίζουμε: Εγκρίνουμε, η από το Δημοκρίτειο Πανεπιστήμιο Θράκης εκτέλεση κτηριακών έργων και η διενέργεια προμηθειών, που χρηματοδοτούνται από τον τακτικό προϋπολογισμό του ανωτέρω Ιδρύματος, να ενεργείται σύμφωνα με τις διατάξεις του Ν.Δ. 463/1970, όπως αυτές έχουν τροποποιηθεί και συμπληρωθεί μεταγενέστερα. 31.ΗΑ.α.24-25 Πανεπιστήμιο Θράκης